
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № 61-00-300/19.11.2020 г.
Вх. № ОС-790/19.11.2020 г.

ДО

ОБЩИНСКИ СЪВЕТ

ЗЛАТОГРАД 
ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на помещения № 1 и № 2, с обща  площ от 27,67 кв. м, находящи се на приземен етаж в масивна сграда в УПИ І – Производствен цех, кв. 21 по плана на с. Аламовци, общ. Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Съгласно акт за частна общинска собственост № 474/20.12.2006 г., вписан в Служба по вписвания при РС Златоград с вх. рег. № 669/27.12.2006 г., том ІІІ-14, дело 469/2006 г., партида 24, Община Златоград е собственик на УПИ І – Производствен цех, кв. 21 по плана на с. Аламовци, ведно с построена в парцела масивна сграда на един етаж и приземен етаж със застроена площ 126 кв.м.
На 05.10.2020 г. е изтекъл, максималния, 10 – годишен срок на договор № 133/05.10.2010 г. за отдаване под наем на помещение с площ 25 кв.м., находящо се на приземен етаж в сграда “Бивше училище” с. Аламовци, с предназначение за хранителен магазин, сключен между ЕТ „Валентин Чомезов”, с. Аламовци и Община Златоград, представлявана от Кмета на Общината.

Според разпоредбите на Закона за общинската собственост  максималният срок за отдаване под наем на имоти - частна общинска собственост се определя от общински съвет и не може да бъде по-дълъг от 10 години.

След изтичане на 10 – годишния срок, договорът за наем се счита за прекратен.

С писмо наш вх. № 10-00-164/09.10.2020 г. Кметски наместник в с. Аламовци е изразил следното становище: помещения № 1 и № 2, с обща  площ от 27,67 кв. м, находящи се на приземен етаж в масивна сграда в УПИ І – Производствен цех, кв. 21 по плана на с. Аламовци, общ. Златоград да бъдат отдадени под наем, чрез търг с явно наддаване, за търговска дейност (хранителен магазин), за срок от 3 години, като в договора за наем да се включи клауза, че същия ще бъде прекратен, с едномесечно предизвестие от страна на наемодателя, в случай на проявен интерес за наемане на приземния етаж за производствени дейности.

Съгласно действащата Наредба № 2 за реда за придобиване, управление и разпореждане с общинско имущество на ОбС Златоград, недвижими имоти – частна общинска собственост, предназначени за стопански нужди се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

Отдаване под наем на помещения № 1 и № 2, с обща  площ от 27,67 кв. м, находящи се на приземен етаж в масивна сграда в УПИ І – Производствен цех, кв. 21 по плана на с. Аламовци, общ. Златоград е включено в Годишната програма за управление и разпореждане с имоти – общинска собственост на Община Златоград през 2020 г., приета с Решение № З  42/12.02.2020 г. на Общински съвет Златоград, като имот,  на който договор за наем изтича през 2020 г. и който Община Златоград има намерение да предостави под наем. 
С настоящата докладна записка правя предложение за откриване на  процедура за провеждане на публично оповестен търг с явно наддаване за отдаване под наем на горепосочените помещения, по реда на чл. 21 от Наредба № 2 за реда за придобиване, управление и разпореждане с общинско имущество на ОбС Златоград и  предлагам на Вашето внимание следния проект за  

Р Е Ш Е Н И Е

Общински съвет Златоград на основание чл. 21, ал.1, т. 8. от ЗМСМА, чл. 14, ал. 1 и 8 от Закона за общинската собственост, чл. 21 от Наредба № 2 за реда за придобиване, управление и разпореждане  с общинско имущество на Общински съвет  Златоград      

Р Е Ш И


1. Да се извърши процедура по провеждане на публично оповестен търг с явно наддаване за отдаване под наем на  помещения № 1 и № 2, с обща  площ от 27,67 кв. м, находящи се на приземен етаж в масивна сграда в УПИ І – Производствен цех, кв. 21 по плана на с. Аламовци, общ. Златоград, по акт за частна общинска собственост № 474/20.12.2006 г., вписан в Служба по вписвания при Районен съд Златоград с вх. рег. № 669/27.12.2006 г., том ІІІ-14, дело 469/2006 г. партида 24,  при следните тръжни условия:
1.1. Минимална тръжна месечна наемна цена за имота в размер на 55,89 лева (петдесет и пет лева и осемнадесет и девет стотинки), без ДДС. Върху месечната наемна цена се начислява ДДС- 20%. Цената е изчислена, съгласно Тарифата за базисни наемни цени за кв. м. на общински имоти, по Приложение 1 към Наредба №  2 на Общински съвет Златоград за реда за придобиване, управление и разпореждане с общинско имущество. 

1.2. Срок за отдаване под наем   – 10 години от сключване на договора за наем.
            1.3. Предназначение на обекта – за търговска дейност (хранителен магазин).
1.4. Основните и текущи ремонти на отдадения под наем обект, във връзка с  използването му  по предназначението, са за сметка на наемателя.
1.5. Договорът за наем да съдържа клауза за предсрочното му прекратяване, с едномесечно предизвестие от страна на наемодателя, в случай на проявен интерес за наемане на сградата, за производствени дейности.
2. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: описание на имота; вида на търга; начална тръжна цена; начина на плащания и евентуални обезпечения; датата, мястото и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС Златоград за реда за придобиване, управление и разпореждане с общинско имущество.
Приложение: копия на следните документи: Акт за частна общинска собственост  № 474/20.12.2006 г.; Становище с вх. № 10-00-164/09.10.2020 г. от  Кметски наместник в с. Аламовци; Схема за разпределение на приземен етаж на сградата.          
МИРОСЛАВ ЯНЧЕВ

Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

